Katedrála svätého Jakuba (Šibenik)

Katedrála svätého Jakuba je rímskokatolícka katedrála v historickom centre chorvátskeho mesta Šibenik. Je postavená v goticko-renesančnom štýle. Dejiny Stavbu začal v roku 1431 dalmatínsky staviteľ Juraj Dalmatinac s použitím talianskeho modelu trojloďovej baziliky s apsidou a krížovou kupolou. Od roku 1477 bol hlavným staviteľom Niccolo Fiorentino. Dokončil bočné lode a strechu. V roku 1505 prevzali vedenie stavby Bartolomeo del Mestre a Giacomo del Mestre a v roku 1535 bola katedrála dokončená. Vysvätená bola v roku 1555. V roku 1895 ju pápež Lev XIII. povýšil na basilica minor. Fasáda s Najsvätejšou Trojicou je jediné priečelie svojho druhu v Európe. Od roku 2000 je katedrála zapísaná na zozname svetového dedičstva UNESCO. Iné projekty Commons ponúka multimediálne súbory na tému Katedrála svätého Jakuba v Šibeniku Zdroj Tento článok je čiastočný alebo úplný preklad článku Katedrála svatého Jakuba (Šibenik) na českej Wikipédii.